เวลาอยู่เฉยๆจะไม่ปวดมากค่ะ จะปวดแถวท้องน้อยเวลาหัวเราะ เกร็ง หรือเวลาปัสสวะค่ะ แต่ปัสสวะปกติไม่แสบ ไม่ติดขัดอะไร ปวดมา3วันแล้วค่ะ เวลากระโดดรู้สึกเหมือนจะสะเทือนค่ะเดินแรงๆมากไม่ได้ นอนเฉยๆปวดน้อยแต่เวลาพลิกตัวจะปวดขึ้นมาทันทีเลยค่ะ อยากทราบว่าอาการนี้เป็นโรคอะไรได้บ้างคะ
สวัสดีค่ะ อาการปวดท้องน้อย สามารถเกิดได้จากหลายสาเหตุ ได้แก่ ปวดจากกล้ามเนื้ออักเสบ ปวดประจำเดือน เนื้องอกที่มดลูกหรือรังไข่ กระเพาะปัสสาวะอักเสบ ลำไส้อักเสบ เป็นต้นหากมีอาการปวดนั้นสัมพันธ์กับการขยับร่างกายหรือกดหน้าท้องเบาๆแล้วปวด น่าจะเป็นลักษณะปวดจากกล้ามเนื้ออักเสบค่ะแต่หากมีอาการปวดท้องน้อยร่วมกับประจำเดือนผิดปกติ อาจเป็นจากความผิดปกติของมดลูกและรังไข่ได้**จากที่ เล่ามายังสรุปสาเหตุที่ชัดเจนไม่ได้นะคะ แนะนำให้รับประทานยาแก้ปวดเป็นพาราเซตามอลบรรเทา ร่วมกับพักผ่อน งดออกแรง และหากอาการไม่ดีขึ้น แนะนำไปพบแพทย์เพื่อตรวจหาสาเหตุนะคะ